19/12/2018 | Administración LocalMunicipal
Malpica de Bergantiños
Secretaría
Convocatoria procedemento de selección para constitución e funcionamento dunha lista de espera de auxiliar administrativo/a

Mediante Resolución de Alcaldía nº 599/2018 de 14 de decembro, efectuouse a convocatoria do proceso selectivo encamiñado á elaboración e funcionamento dunha lista de espera de personal auxiliar administrativo. A parte dispositiva da meritada resolución indicada e as bases da convocatoria son do seguinte tenor literal: “1º.- Efectuar a convocatoria do proceso selectivo encamiñado á constitución e funcionamento dunha lista de espera para nomear a personal coa categoría de auxiliar adminsitrativo/a ( coa condición de funcionario interino) mediante a publicación no Boletín Oficial da Provincia.2.- Aprobar as seguintes 1. O obxecto da convocatoria é a constitución dunha lista de espera de funcionario interino auxiliar administrativo/a, grupo C, subgrupo C2, escala: Administración Xeral, Subescala: Auxiliar Administrativa, co obxecto de cubrir as necesidades de personal desta categoría nos diversos supostos a que se refire o artigo 10.1 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. A lista será utilizada é como complementaria da vixente, que trae causa do expediente nº 2018/X999/000207 (bases e convocatoria publicada no Boletín Oficial da Provincia da Coruña nº 48 de 12 de marzo de 2018). Polo que só se acudirá a ela cando as necesidades de personal auxiliar administrativo non poidan ser cubertas polos integrantes da lista preexistente.2. Sistema de selección: Segundo o artigo 10.2 do Texto Refundido da Lei do Estatuto Básico do Empregado Público aprobado por Real Decreto Lexislativo 5/2015, de 30 de outubro, a selección de funcionarios interinos realizarase mediante procedementos áxiles que respetarán en todo caso os principios de igualdade, mérito, capacidade e publicidade. As probas selectivas realizaranse polo sistema de oposición libre.3. Retribucións: As correspondentes ao posto que se ocupe, sen prexuízo das particularidades que se poidan establecer nesta materia nos nomeamentos por programas. O procedemento selectivo será o de oposición e desenvolverase de acordo co previsto no Texto Refundido da Lei do Estatuto Básico do Empregado Público aprobado por Real Decreto Lexislativo 5/2015, de 30 de outubro, Lei 7/1985 reguladora das bases de réxime local, Real Decreto Lexislativo 781/1986, polo que se aprobou o texto refundido das disposicións legais vixentes en materia de réxime local, Lei 5/1997, de Administración Local de Galicia, Lei 2/2015, de 29 de abril, de emprego público de Galicia, Regulamento xeral de ingreso do persoal ao servizo da administración xeral do Estado e de provisión de postos de traballo e promoción profesional dos funcionarios civís da administración xeral do Estado, aprobado polo RD 364/95 así como demáis normativa aplicable, e as normas recollidas nas presentes bases.1. Para ser admitido/a á realización destas probas, os/as aspirantes deberán reunir os seguintes requisitos: a) Ter nacionalidade española, sen prexuízo do disposto no art.57 da lei 7/2007 para o acceso dos nacionais doutros estados a postos na Administración Pública. b) Ter cumpridos dezaseis anos de idade e non exceder da idade máxima de xubilación forzosa. c) Estar en posesión do título de Graduado en Educación Secundaria Obligatoria ou equivalente ( artigo 42 da Lei 2/2015 de 29 de abril, de emprego público en Galicia). d) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu estado nos mesmos termos o acceso ao emprego público. e) Non padecer enfermidade ou defecto físico ou psíquico que impida ou sexa incompatible co normal desempeño das funcións ou tarefas correspondentes á praza á que se opta.2. Todos os requisitos anteriores deberanse reunir con referencia ao derradeiro día do prazo de presentación de instancias.3. Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 3 ou Iniciación á lingua galega como mínimo. (Requisito que deberá acreditar coa presentación da instancia) 1. Os que desexen tomar parte no procedemento selectivo desta praza presentarán solicitude no modelo oficial, que figura no anexo I a estas bases. Na solicitude manifestarán que reúnen todos e cada un dos requisitos da presente convocatoria.2. As solicitudes dirixiranse ao señor Alcalde-Presidente da Corporación Municipal, e presentaranse no Rexistro Xeral do Concello (Concello de Malpica de Bergantiños, Avda Emilio González, 1.15113. Malpica de Bergantiños-A Coruña) de luns a venres en horario de 9:00 a 14:00 horas, ou ben de forma telemática, a través da Sede electrónica do concello de Malpica de Bergantiños (http://sede.malpicadebergantinos.es), no prazo de quince ( 15 ) días naturais contados dende o seguinte ao da publicación da convocatoria e presentes bases no Boletín Oficial da Provincia de A Coruña, todo isto sen perxuízo de que o Concello para maior difusión tamén o publique noutros medios ( Taboleiro de Anuncios da Casa do Concello, páxina web municipal: www.concellomalpica.com). 3. Así mesmo poderanse presentar na forma que determina o artigo 16.4 da Lei 39/2015, de 1 de outubro do procedemento administrativo común das administracións públicas, neste caso, os/as concursantes deberán comunicalo mediante fax ( 981 721627) ou mediante correo electrónico (correo@malpicadebergantinos. es) durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a todos os efectos.4. Os dereitos de participación neste proceso, de conformidade co establecido no artigo 7. epígrafe 4, da Ordenanza Fiscal nº 5 reguladora da taxa polos documentos que expidan ou que entendan a administración ou as autoridades locais, fíxanse na contía en 12 euros (12,00 €), que deberán ingresarse na conta de Tesourería do Concello Malpica ES36-2080-0030-963110000041 de Nova Galicia Banco. O xustificante do pagamento da taxa correspondente xuntarase á instancia presentada. En ningún caso a presentación e pago da taxa por dereitos de exame suporá a substitución do trámite de presentación de instancia. Os dereitos de exame so serán devoltos a quen non fora admitido/a ao proceso selectivo por non reunir os requisitos esixidos nas presentes bases, isto é unicamente a aqueles aspirantes que resulten excluídos na listaxe definitiva.5. As solicitudes deberán presentarse acompañada da seguinte documentación: - Fotocopia do dni ou documento equivalente. - Carta de pagamento ou xustificante acreditativo do pagamento dos dereitos de exame. - Titulación corrrespondente á lingua galega: As pesonas aspirantes que acrediten o coñecemento da lingua galega con caracter previo da maneira normativamente establecida ( mediante certificado de iniciación na lingua galega ou CELGA 3 ou equivalente) quedarán exentas da súa realización e daráselles por superada esta proba coa cualificación de apto/a. A documentación poderá ser presentada en fotocopia simple do orixinal. Non obstante conforme ao establecido no artigo 28 da Lei 39/2015 de 1 de outubro, do Procedemento Administrativo Común, o Concello de Malpica de Bergantiños cando considere que existen dúbidas da calidade da copia, poderá solicitar o cotexo das copias aportadas polo interesado, para o que poderá requerir a exhibición do documento ou da información orixinal. En todo caso os interesados responsabilizaranse da veracidade dos documentos que presenten, reservándose este Concello a facultada de exercer as medidas de esixencia de responsabilidade oportunas no caso de falsidade na documentación achegada. Os aspirantes con discapacidade poderán solicitar as necesidades especifícas de adaptación e axuste de tempo e de medios que considere oportunas para participar nas probas selectivas en condicións de igualdade. Para isto farán constar na solicitude o seu tipo de discapacidade e as posibles adaptacións que precisen para participar nas probas selectivas.1. Rematado o prazo de presentación de solicitudes e mediante resolución da Alcaldía, aprobarase a lista provisional de admitidos e excluídos, que se publicará no Taboleiro de anuncios do Concello, e na páxina web do Concello www.concellomalpica.com indicándose nome, apelidos, DNI, e causa de exclusión, no seu caso. No caso de non existiren aspirantes excluídos poderase elevar a definitiva a listaxe provisional na mesma resolución, indicando a composición do tribunal cualificador e dando inicio ao proceso selectivo. Os aspirantes excluídos, así como os omitidos na relación de admitidos e excluídos, disporán dun prazo de dez (10) días hábiles, a contar dende a publicación da resolución de aprobación da listaxe provisional, para emendar os defectos que motivasen a súa exclusión ou a súa omisión da listaxe. Os aspirantes que dentro do prazo sinalado non emenden a exclusión ou non alegasen a omisión, xustificando o seu dereito a ser incluídos na relación de admitidos, serán considerados definitivamente excluídos. Transcorrido o prazo sinalado no punto anterior, o Alcalde ditará resolución na que se aprobará a lista definitiva de aspirantes admitidos e excluídos e se determinará a composición do tribunal cualificador, así como a data, hora e lugar de comezo do procedemento de selección. Resolución que se publicará no Taboleiro de anuncios do Concello e na páxina web municipal. O feito de figurar na relación de admitidos non prexulga que se lles recoñece aos interesados a posesión dos requisitos esixidos no procedemento que se convoca mediante a correspondente resolución. Cando da documentación que se ten que presentar, no caso de superar o procedemento selectivo, se desprenda que non posúen algún dos requisitos, os interesados decaerán en todos os dereitos que puidesen derivarse da participación neste procedemento. O tribunal cualificador será designado por Decreto da Alcaldía, no momento de aprobación das listas definitivas de admitidos/as e excluídos/as. Todos/as os/as vocais deberán contar con titulación igual ou superior á esixida para o acceso á praza. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente ás cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros dos tribunais deberán absterse de formar parte de estes cando concorran as circunstancias previstas no artigo 23 da Lei 40/2015, do 1 de outubro de réxime xurídico do Sector Público, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo co artigo 24 da Lei 40/2015, do 1 de outubro de réxime xurídico do Sector Público. As decisións adoptaranse por maioría de votos dos membros presentes, resolvendo en caso de empate o voto de calidade do Presidente. O Tribunal estará composto dun Presidente, tres vocais e un secretario (titulares e suplentes). A composición será a seguinte: - Presidente (titular e suplente): Funcionario/a de calquera Administración Pública designado polo Alcalde. - 3 Vocais (titulares e suplentes): funcionarios/as de calquera Administración Pública designados pola Alcaldía. - Secretario (titular e suplente): a da Corporación ou funcionario de carreira do Concello de Malpica de Bergantiños. Para os efectos de comunicación e demais incidencias, o tribunal terá a súa sede na Casa Consistorial do Concello de Malpica de Bergantiños (Avda Emilio González, 1.15113. Malpica de Bergantiños) O tribunal disporá que nesta sede, ao menos unha persoa, membro ou non do tribunal, atenda a cantas cuestións xurdan en relación co estas probas selectivas. Os membros do tribunal terán dereito ao abono de asistencias, de conformidade eco previsto no anexo IV do Real Decreto 462/2002, de 24 de maio, sobre indemnizacións por razón de servizo. A selección realizarase de conformidade co previsto nas presentes bases polo sistema de oposición libre cos candidatos que no prazo establecido presentaran a súa documentación. A data e máis a hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas serán determinados polo Alcalde mediante resolución, xuntamente coa aprobación da lista definitiva de admitidos e a composición do tribunal, que se publicará no taboleiro de anuncios do Concello. Unha vez comezadas as probas selectivas será suficiente coa exposición nos locais onde se celebren éstas e no taboleiro de anuncios do Concello. Así mesmo, e sempre que sexa posible, poderá publicarase, a título informativo e complementario, na web municipal. Cando o tribunal o considere conveniente, poderá acordar a celebración de varios exercicios nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 24 horas. Os/as aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Comezada a práctica dos exercicios, os tribunais poderán requirirlles en calquera momento aos/ás concursantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándollo no mesmo día á autoridade que convocara o proceso selectivo. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra G, de conformidade có establecido na resolución da Consellería de Facenda de 17/01/2018 pola que se fai público para o ano 2018 o resultado do sorteo ao que se refire o Regulamento de selección de persoal da Administración da Comunidade Autónoma de Galicia( DOG de 26.01.2018). De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. O Tribunal adoitará as medidas necesarias para garantir que os exercicios que sexan escritos e non deban ser lidos ante o órgano de selección, sexan corrixidos sen que se coñeza a identidade dos aspirantes. Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. Así mesmo, e sempre que sexa posible, poderá publicarase, a título informativo e comlementario, na web municipal. A fase de oposición consistirá na realización dos seguintes exercicios: Primeiro exercicio: De carácter obrigatorio e eliminatorio. Consistirá na contestación por escrito dun cuestionario de 50 preguntas tipo test, máis 5 de reserva para posibles incidencias, sobor do temario que figura como Anexo II das presentes Bases, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo dunha hora para a súa realización. A proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A fórmula será a seguinte ( sendo “A” o número de acertos e “E” o número de erros): A - (E/3). É dicir, cada resposta correcta sumará 0,2 puntos e as respostas erróneas penalizan 1/3. Segundo exercicio: De carácter obrigatorio e eliminatorio. Práctico. Consistirá en desenvolver por escrito, nun tempo máximo dunha hora a/s pregunta/s plantexadas polo tribunal relacionadas co programa da convocatoria (Anexo II) e as tarefas propias da praza que se convoca. O exercicio relacionarase cun suposto/s práctico/s que deberán resolver ou desenvolver como exemplo do aspecto teórico. Neste exercicio avaliarase a formación xeral e académica, a claridade, a orde de ideas, a facilidade de exposición escrita e a capacidade de síntese. A puntuación máxima desta fase será de 10 puntos. O aspirante que non acade 5 puntos será eliminado do proceso selectivo. Corresponde ao tribunal determinar o nivel de coñecementos básico para acadar a puntuación mínima. Terceiro exercicio: De carácter obrigatorio e eliminatorio. Práctico. Consistirá en desenvolver unha proba informática coa ferramenta “ Oficce”, programas Word, Excel ou Access, que determinará o tribunal antes do seu inicio, nun tempo máximo de 45 minutos. A puntuación máxima desta fase será de 10 puntos. O aspirante que non acade 5 puntos será eliminado do proceso selectivo. Cuarto exercicio: Proba de coñecemento da lingua galega, estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos á proba que consideren máis adecuada (podendo ser lectura, escritura, tradución directa ou inversa, ou conversación). Este exercicio terá unha duración máxima dunha hora. Esta proba será obrigatoria e cualificarase como apto/non apto. No obstante, e de conformidade co disposto na Lei 2/2009, de 23 de xuño, de modificación do texto refundido da Lei da función pública de Galicia e na Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega, estarán exentos da proba de galego aqueles aspirantes que acrediten estar en posesión do CELGA 4 ou equivalente, outorgándose neste caso a cualificación de apto. En caso de empate na puntuación final do proceso selectivo establécese a seguinte orde de prioridade: 1º.- A nota máis alta no segundo exercicio da fase de oposición.2º.- A nota máis alta no primeiro exercicio da fase de oposición.3º.- A nota máis alta no terceiro exercicio da fase de oposición. Os/as aspirantes que tiveran superado o proceso selectivo serán propostos polo Tribunal, por orde decrecente de puntuación, para a creación dunha lista de espera. A publicación da lista de espera será realizada no Taboleiro de Edictos do Concello e na páxina web municipal. É condición inexcusable para a pertenza á devandita lista o mantemento durante a vixencia desta dos requisitos relacionados na base terceira das presentes bases. O chamamento dos/as aspirantes que figuren na lista de subsitución, utilizarase cando por razóns expresamente xustificadas de necesidade e urxencia, sexa necesario o nomeamento de funcionarios/as interinos/as, e sempre e cando se dé algunha das seguintes circunstancias: a) A existencia de plazas vacantes de auxiliar administrativo, sempre que non sexa posible a súa cobertura por funcionarios de carreira. b) A sustitución transitoria dos titulares. c) A execución de programas de carácter temporal, que non poderán ter unha duración superior a tres anos, ampliable ata doce meses máis que se dicten en desenrolo do Estatuto Básico do Empregado Público. d) O exceso ou acumulación de tarefas por prazo máximo de 6 meses dentro dun período de doce meses. As personas intergrantes da lista de reserva non perderán a orde de prelación que en cada momento lles corresponda, de tal maneira que, se son nomeados para substituir a/o titular, rematada a sustitución, retornará ao posto que lle correspondía na lista. Unha vez detectada a situación de necesidade de cubrir temporalmente unha praza, e elaborado o correspondente expediente no que se acreditara o cumprimento dos supostos expostos, así como a existencia de crédito orzamentario, o Alcalde-Presidente procederá ao chamamento sucesivo daqueles aspirantes por orde de lista. O chamamento farase por correo electrónico. A realización do chamamento requerirá que os/as aspirantes teñan facilitado nas súas solicitudes de participación no proceso ( ou en comunicación posterior modificatoria da mesma) presentada no rexistro municipal, os datos correctos necesarios ( dirección de correo electrónico) para efectuar o chamamento. A aceptación da oferta efectuarase mediante correo electrónico remitido ao Concello de Malpica de Bergantiños, dirixido ao Alcalde do Concello (correo@malpica. dicoruna. es ou correo@malpicadebergantinos. es) antes das 14:00 horas do primieiro día hábil seguinte ao do chamamento. Transcorrido dito prazo sen que se produza a aceptación, entenderase rexeitada. De manifestar a súa disposición, requerirase ao/a aspirante para que proceda a tomar posesión no prazo que se indique, debendo achegar con carácter previo, a documentación contina na base 10ª. Os integrantes da lista serán movidos ao final da lista polos seguintes motivos, salvo causa xustificada ou de forma maior que deberán ser suficientemente acreditadas:  Non aceptar, ou non responder dentro do prazo fixado, tras a realización dunha oferta.  Non presentar dentro do prazo fixado tras a aceptación dunha oferta, a documentación requerida para o nomeamento de personal funcionario interino, ou da mesma se deducise que carece dalgún dos requisitos esixidos.  Renunciar á continuidade do desempeño du posto de traballo, o ter sido separado do servizo por sanción disciplinaria unha vez foi nomeado.  No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a formalizar o nomeamento, será substituído polo seguinte na orde de puntuación da lista de espera, segundo a orde de puntuación acadada. No caso de que algún dos integrantes da lista incorrese dúas veces nalgún destes supostos, será expulsado dela mediante resolución da Alcaldía. Considerarase como causas xustificadas para a renuncia ao chamamento, as seguintes: a) Ser beneficiario dunha prestación recoñecida pola Seguridade Social ( maternidade, paternidade, risco durante o embarazo, etc.) b) Atoparse en situación de incapacidade médica que impida de xeito temporal o desenvolvmento das tarefas propias do posto de traballo. c) Estar traballando no Concello de Malpica como funcionario interino. En calquera de estos casos conservarase o posto obtido inicialmente na lista, sen prexuízo do chamamento, nese momento, ao seguinte da lista. Esta lista permanecerá vixente ata o 31 de decembro de 2022. Cando o concello precise acudir á lista de espera, requerirá á persona aspirante para que no prazo máximo de tres días hábiles, contados dende o seguinte ao requerimento realizado para o efecto, presente a seguinte documentación acreditativa de que cumpre os requisitos esixidos na base 4ª: 1º.- Titulación que habilita para a participación neste proceso selectivo.2º.- Cartilla da Seguridade Social( no caso de estar dado de alta). 3º.- Declaración xurada de non ter sido separado/a, mediante expediente disciplinario do servizo do Estado, das Comunidades Autónomas ou das Entidades Locais, nin estar inhabilitado/a para o exercicio de funcións públicas por sentenza firme. Se dentro do prazo indicado ( agás nos casos de forza maior, debidamente motivados, e que deberán ser apreciados e estimados, potestativamente pola Alcaldía) o aspirante seleccionado non presentara a documentación requerida, ou da mesma se deducira que non reuniría os requisitos esixidos, no poderá ser nomeado como personal funcionario interino, e quedarán anuladas todas as súas actuacións, sen prexuízo das responsabilidades en que puidera incorrer por falsidade; debendo propoñerse, por parte da Alcaldía, o nomeamento do aspirante que ocupe o primiero lugar ( por orde de puntuación) na relación complementaria de aspirantes que tiveran superado o proceso selectivo e non foran inicialmente seleccionados para a cobertura da vacante. Cumpridos os anteriores requisitos, a Alcaldía procederá ao nomeamento e posterio toma de posesión como funcionario/a interino/a, segundo corresponda. O aspirante proposto quedará suxeito, no seu caso, ao cumprimento das prescripcións contidas na Lei 53/1984 de 26 de decembro, sobre Incompatibilidades do Personal ao Servizo das Administracións Públicas e demáis normativa aplicable. Primeira.- Para todo o non previsto nestas bases, ou naquilo que as contradigan, será de aplicación supletoria o establecido na Lei reguladora das bases de réxime local, na Lei de administración local de Galicia, Real Decreto 896/1991, Real Decreto 364/1995, lei 39/2015 de 1 de outubro, do Procedemento Administrativo Común das Admnistracións Públicas e demais lexislación vixente que sexa de aplicación. Segunda.- Tódolos actos administrativos derivados desta convocatoria, así como da actuación do Tribunal, poderán ser impugnados polas/os interesadas/os nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira.- Contra as presentes bases e a resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso Administrativo da Coruña, no prazo de dous meses (contados dende o día seguinte ao da publicación da convocatoria). Con carácter potestativo e previo, poderá interpoñer RECURSO DE REPOSICIÓN ante o mesmo órgano que adoptou o acordo de aprobación, no prazo dun mes (contado dende ao día seguinte ao da publicación da convocatoria). Cuarta.- O tribunal queda facultado para resolver as dúbidas que se presenten e para tomar os acordos necesarios para o boa orde deste proceso de selección. Quinta.- Os resultados das probas, as convocatorias de exames, citacións e emprazamentos aos aspirantes, así como calquera actuación do tribunal cualificador, levarase a cabo únicamente a través do taboleiro de anuncios do Concello, medio exclusivo de notificación aos interesados de conformidade co previsto no artigo 45.1 b) da Lei 39/2015 de procedemento administrativo común das Administracións Públicas, salvo que estas bases dispoñan expresamente o contrario.( e sen perxuízo de potestativa publicación noutros medios como a páxina wev municipal). 1º.- Que teño coñecemento da convocatoria publicada para a confección dunha lista de espera de funcionario interino auxiliar administrativo/a, grupo C, subgrupo C2, escala: Administración Xeral, Subescala: Auxiliar Administrativa, segundo as bases publicadas no BOP de data ______________________ 2º.- Que reúno todos e cada un dos requisitos esixidos na convocatoria ( base 3ª). 3º.- Que coñezo e acato incondicionalmente as bases que rexen o presente proceso selectivo.  Fotocopia do Documento nacional de identidade.  Fotocopia do documento acreditativo de estar en posesión do CELGA 3 ou equivalente.  Xustificante de pagamento das taxas por dereito de exame para participación no proceso selectivo. Ser admitido/a á convocatoria citada, a fin de participar nas probas de selección correspondente. En.,. de. de 201. (O INTERESADO), SR. ALCALDE DO CONCELLO DE MALPICA DE BERGANTIÑOS. Tema 1.- A Constitución española de 1978. Estrutura e principios xerais. Os dereitos fundamentais na Constitución Española. O modelo económico da Constitución. O tribunal Constitucional. A reforma da constitución. O defensor do pobo. Tema 2.- A organización do estado na Constitución: organización institucional ou política e organización territorial. A Coroa. Sucesión e rexencia. As atribucións do Rei. O refrendo. As Cortes Xerais: composición, atribucións e funcionamento. Tema 3.- A organización territorial do Estado na Constitución. As Comunidades Autónomas. A administración local: principios constitucionais e regulación xurídica. Relacións entre entes territoriais. A autonomía local. Tema 4.- O estatuto de autonomía de Galicia. Organización e competencias. Institucións de Galicia. Tema 5.- A Administración e o dereito administrativo. As fontes do dereito administrativo. A lei e as normas do goberno con forza de lei. O regulamento e a potestade regulamentaria. Tema 6.- O acto administrativo: concepto, clases e elementos. Requisitos: motivación e forma. Eficacia e validez dos actos administrativos. A notificación e publicación dos actos administrativos. Tema 7.- O procedemento administrativo. Os interesados no procedemento. Fases do procedemento administrativo xeral: iniciación, ordenación, instrución, terminación e execución. O silencio administrativo. Tema 8.- Revisión dos actos en vía administrativa: revisión de oficio e recursos administrativos. Tema 9.- A administración local: entidades que a integran. O municipio: concepto e elementos. O termo municipal. A poboación municipal. O padrón de habitantes. O estatuto dos veciños. Tema 10.- A organización municipal: os municipios de gran poboación e os municipios de réxime común. Órganos necesarios nos municipios de réxime común: o Alcalde, os tenentes de Alcalde, a Xunta de Goberno Local. Órganos complementarios nos municipios de réxime común: comisións informativas e outros órganos. Os grupos políticos. Tema 11.- As competencias municipais: sistemas de determinación. Competencias propias, compartidas e delegadas. Os servizos mínimos. A reserva de servizos. Tema 12.- A provincia. Organización Provincial e competencias. Tema 13.- Outras entidades locais. Mancomunidades. Comarcas e outras entidades que agrupen a varios municipios. As áreas metropolitanas. As entidades locais de ámbito inferior ao municipio. Os consorcios. Tema 14.- Réxime de sesións e acordos dos órganos de goberno nos Concellos. Convocatoria e orde do día. Actas, certificacións, comunicacións, notificacións e publicación dos acordos. Tema 15.- Ordenanzas, regulamentos e bandos. Procedementos de elaboración e aprobación. Tema 16.- Os contratos administrativos: concepto, clases, regulación e réxime xurídico. Elementos: suxeito, obxecto, causa e forma. A selección do contratista. Procedementos, formas e criterios de adxudicación. Prerrogativas da Administración. Execución, modificación e extinción. Cesión dos contratos e subcontratación. Tema 17.- O persoal ao servizo da Administración local: funcionarios, persoal laboral e persoal eventual. Réxime xurídico: dereitos e deberes. Tema 18.- Concepto de documento, rexistro e arquivo. Funcións do rexistro e do arquivo. Clases de arquivos. Especial consideración do arquivo de xestión. Tema 19. Análise documental: documentos oficiais. Formación do expediente. Documentación de apoio informativo. Criterios de ordenación do arquivo. O arquivo como fonte de información: servizos do arquivo. Tema 20.- O Orzamento Xeral das Entidades Locais. Principios e documentos de que consta. Procedemento de elaboración e aprobación. Principios xerais de execución. Modificacións orzamentarias: clases. Tema 21.- Os bens das entidades locais. Clases. Bens de dominio público. Bens de dominio privado. Prerrogativas e potestades das entidades locais en relación cos seus bens. Tema 22.- As Facendas Locais. Clasificación dos ingresos. As ordenanzas fiscais. Malpica de Bergantiños, a 14 de decembro de 2018. O Alcalde-Presidente Eduardo José Parga Veiga